Diari Oficial de la Generalitat Valenciana


Sumari del DOGV 9891, del 12-07-2024 (2024/6837)

DECRET 79/2024 de 9 de juliol del Consell, pel qual s’aproven les bases reguladores i es concedixen ajudes destinades a atendre gastos d’inversió per a pal·liar els danys produïts per la borrasca Gloria a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9891

Data del DOGV
:   12-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6837

CVE
:   OUVL-V-8597-6313

Data del document
:   09-07-2024

Organisme emissor
:   Conselleria de Justícia i Interior

Tipus de document
:   Decret

Descriptors 

:   * ajuda pública
    * risc natural

PREÀMBUL

La Comunitat Valenciana es va vore afectada durant el mes de gener de 2020, amb major incidència en els dies 19, 20, 21 i 22, per una gran borrasca que va rebre la denominació de Gloria, l’impacte de la qual va provocar temporal marítim, de neu, pluja i fenòmens costaners d’una intensitat, extensió i abast inusitats que han afectat, fonamentalment, infraestructures del litoral.

La borrasca, a més, va ocasionar danys importants a altres béns, infraestructures i instal·lacions, la reparació dels quals és necessari abordar, atés que ha provocat gastos importants derivats de la resposta immediata que, a conseqüència del temporal, han posat en marxa les diferents administracions, entre les quals es troba la Generalitat Valenciana a través de l’Agència Valenciana de Seguretat i Resposta a les Emergències.

Per tot el que s’ha exposat abans, el Consell, el dia 24 de gener de 2020, va acordar l’inici d’actuacions per a pal·liar els danys produïts per la borrasca Gloria a la Comunitat Valenciana, cosa que es va publicar en el DOGV núm. 8726, de 27 de gener de 2020. A este efecte, l’acord referit va atribuir a la persona titular de la direcció de l’Agència Valenciana de Seguretat i Resposta a les Emergències la coordinació de totes les actuacions dels diferents departaments del Consell i amb altres administracions públiques, en relació amb les accions que hagen de desenvolupar-se per a aconseguir la tornada a la normalitat de totes les zones afectades pel temporal al qual es referix l’acord esmentat.

Este acord, en el tercer article, establia un termini perquè les corporacions locals dels municipis afectats i els diferents departaments de la Generalitat i el seu sector públic instrumental presentaren les seues estimacions de danys en infraestructures i béns públics que s’hagen vist afectats, així com, si és el cas, dels gastos extraordinaris que, amb caràcter urgent, s’hagen hagut d’efectuar a conseqüència del temporal. Dins d’este termini, es van presentar les estimacions dels danys dels municipis afectats pel temporal a què es referix l’acord esmentat.

En aplicació de la Llei 13/2010, de 23 de novembre, de la Generalitat, de protecció civil i gestió d’emergències de la Generalitat, l’1 de febrer de 2017 es va constituir, amb la presidència del president de la Generalitat, la Comissió Interdepartamental per al Seguiment i Coordinació de la Postemergència, així com l’Oficina Única Postemergència, regulades pel Decret 163/2016, de 4 de novembre, del Consell.

Amb posterioritat, es va procedir a la determinació dels departaments competents de la Generalitat, i es va dur a terme, en el marc de l’Oficina Única Postemergència, una avaluació tècnica de les valoracions presentades d’acord amb el que s’establix en l’acord del Consell, així com a la determinació dels procediments per a dur a terme les mesures que correspongueren.

A conseqüència de tot això, s’ha elaborat una proposta tècnica que ha sigut assumida pel director de l’Agència Valenciana de Seguretat i Resposta a les Emergències i s’ha elevat a la Comissió Interdepartamental de Seguiment i Coordinació de la Postemergència en la reunió de 12 de novembre de 2021, amb indicació dels municipis afectats, tipus d’actuació i imports.

Esta proposta tècnica ha sigut atesa amb càrrec al capítol IV del programa 221.10, Emergències, protecció civil i extinció d’incendis, dels pressupostos de l’exercici 2022, mitjançant el Decret 219/2022, de 16 de desembre, del Consell, pel qual s’aproven les bases reguladores i es concedixen ajudes per a pal·liar els danys produïts per la borrasca Gloria a la Comunitat Valenciana, i quedarà una part que haurà de ser atesa amb càrrec al capítol VII del programa 221B00, Emergències, protecció civil i extinció d’incendis, dels pressupostos de l’exercici 2024.

Les ajudes a les quals es referix este decret van dirigides a la realització d’actuacions per a pal·liar els danys produïts per este temporal en els municipis afectats. No és procedent, per tant, efectuar una comparació i valoració entre els diferents danys ocasionats pel temporal per a donar prioritat als uns sobre els altres, sinó que el que es pretén és donar cobertura a estes actuacions de manera equitativa.

Per tant, en les ajudes a les quals es referix este decret (atesa la intensitat del temporal, l’extensió que es va vore afectada per este i els efectes catastròfics que va originar, que s’han de reparar) concorren circumstàncies singulars i raons d’interés públic, social, econòmic i humanitari que dificulten la seua convocatòria pública i que justifiquen el seu atorgament en règim de concessió directa, de conformitat amb el que disposa l’article 168.1.c) de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

El Decret 10/2023, de 19 de juliol, del president de la Generalitat, pel qual es determinen el nombre, la denominació i les atribucions de les conselleries, assigna a la Conselleria de Justícia i Interior, entre d’altres, les competències en matèria de situacions d’emergència.

Per tot això, de conformitat amb l’article 160.1.a) de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, en relació amb el que es preveu en la Llei 5/1983, de 30 desembre, de la Generalitat, del Consell, a proposta de la consellera de Justícia i Interior i amb la deliberació prèvia del Consell, en la reunió de 9 de juliol de 2024,

DECRETE

*Primer. Objecte*

1. Aprovar les bases reguladores i concedir les ajudes directes als ajuntaments que s’indiquen en l’annex, en les quanties indicades en este, per a desenvolupar accions dirigides a pal·liar els danys produïts per la borrasca Gloria a la Comunitat Valenciana el gener de 2020. Estes ajudes es finançaran amb càrrec al capítol VII del programa 221B00, Emergències, protecció civil i extinció d’incendis, dels pressupostos de l’exercici 2024, per un import global màxim d’1.700.000 €, que seran imputats en el capítol VII, línia S1064, Ajuda gastos d’inversió. Cap. VII.

2. Les ajudes s’hauran de destinar a actuacions de reparació dels danys produïts a conseqüència del temporal en les infraestructures i els béns públics afectats pel temporal en el municipi.

3. No seran subvencionables, d’acord amb el present decret, les indemnitzacions ni les actuacions dirigides a l’execució d’obra nova o a la millora de les infraestructures i dels béns públics existents.

4. Les ajudes concedides tenen caràcter complementari i són compatibles en concurrència amb altres subvencions, indemnitzacions, ajudes, ingressos o recursos procedents de sistemes públics o privats, nacionals o internacionals, o d’altres administracions públiques, fins al límit del valor del dany produït.

*Segon. Règim jurídic*

Les ajudes es regiran per la Llei 38/2003, de 17 de novembre, general de subvencions; pel seu reglament de desplegament, aprovat pel Reial decret 887/2006, de 21 de juliol, i per la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, en els aspectes que no preveu este decret.

*Tercer. Beneficiaris*

1. Són beneficiaris d’estes ajudes els ajuntaments afectats per la borrasca Gloria a la Comunitat Valenciana el gener de 2020 que s’indiquen en l’annex, en la quantia i distribució que s’indica en este, per a efectuar accions dirigides a pal·liar els danys produïts per este temporal.

2. Este decret no requerix que es notifique a la Comissió Europea, d’acord amb els articles 1.3 i 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, per tractar-se d’ajudes destinades a reparar els perjuís causats per desastres naturals o per altres esdeveniments de caràcter excepcional, expressament declarades compatibles en l’article 107.2.b del Tractat de funcionament de la Unió Europea.

*Quart. Import de les ajudes*

1. S’aproven ajudes, per un import global màxim d’1.700.000 €, destinades als ajuntaments que s’esmenten en l’annex, en les quanties indicades en este per a la realització de les actuacions necessàries per a pal·liar els danys produïts pel temporal al qual es referix este decret.

2. Estes ajudes s’atorguen en règim de concessió directa a l’empara de l’article 168.1.c de la Llei 1/2015, en virtut de les circumstàncies de les quals es va deixar constància en l’Acord de 24 de gener de 2020, del Consell, d’inici d’actuacions per a pal·liar els danys produïts per la borrasca Gloria a la Comunitat Valenciana, publicat en el *Diari Oficial de la Generalitat Valenciana*  núm. 8726, de 27 de gener de 2020.

3. El pagament de les quanties atorgades als ajuntaments, s’efectuarà, una vegada acceptada la quantia, d’acord amb el procediment següent:

a) Mitjançant l’entrega del 25 % de l’import de l’ajuda, indicat en l’article 1 del decret, destinat a atendre gastos d’inversió, amb la presentació prèvia d’un projecte o una memòria valorada de l’actuació que cal efectuar (segons l’import o el tipus d’esta) que tinga la firma d’una persona amb titulació competent, i d’un certificat de l’inici de l’actuació.

b) Mitjançant l’entrega del 75 % de l’import de l’ajuda indicat en l’article 1 del decret, destinat a atendre gastos d’inversió, una vegada s’haja justificat segons el que s’indica en l’article 7 del decret i s’haja revisat esta justificació.

*Quint. Finalitat*

Els imports, que tindran la consideració d’ajudes directes, es destinaran exclusivament a la realització, per part dels ajuntaments indicats en l’annex, d’actuacions per a pal·liar els danys produïts pel temporal al qual s’al·ludix en l’article anterior, de conformitat amb les valoracions presentades.

*Sext. Actuacions previstes*

Les ajudes que es concedixen en este decret es podran destinar a cobrir els danys provocats en béns i infraestructures de titularitat municipal amb les condicions que s’indiquen:

a) La quantia de les ajudes podrà ser de fins al 100 % del valor dels danys produïts pel temporal al qual fa referència este.

b) Els gastos imputables a estes ajudes poden comprendre, a més dels imports d’execució de l’actuació, els honoraris de redacció de la memòria, la direcció de l’actuació i la tramitació de l’expedient, en la part proporcional a l’actuació efectuada amb esta ajuda, que en el seu conjunt no podrà superar l’ajuda concedida.

c) Queden excloses d’este concepte les infraestructures de generació, transport i distribució d’energia elèctrica i instal·lacions de telecomunicació, així com les actuacions dirigides a l’execució d’obra nova i a la millora de les infraestructures i béns públics.

*Sèptim. Obligacions de les entitats locals*

Les corporacions locals han d’assumir les obligacions següents:

a) Dur a terme les actuacions previstes en un termini que finalitza el 30 d’octubre de 2024. S’haurà de disposar de totes les autoritzacions sectorials necessàries per a l’execució de les actuacions, la concessió d’esta ajuda no suposa l’obtenció de l’autorització per a l’execució d’estes.

b) Presentar, dins del termini indicat en l’apartat a, davant de l’Agència Valenciana de Seguretat i Resposta a les Emergències, una memòria tècnica final, que certifique la realització correcta de les diferents actuacions dutes a terme amb l’ajuda objecte d’este decret, i en la qual s’indique, per a cada infraestructura o bé públic, l’estat en el qual es trobava abans del temporal, l’estat en el qual es trobava després del temporal, les actuacions efectuades i el cost de cada una d’estes.

c) Justificar, dins del termini indicat en l’apartat a, davant de l’Agència Valenciana de Seguretat i Resposta a les Emergències, mitjançant un certificat expedit per l’òrgan de la secretaria-intervenció, o de l’interventor o interventora municipal, la totalitat dels gastos efectuats fins al 100 % de l’aportació efectuada, incloent-hi una llista completa amb el desglossament de cada un dels gastos efectuats que especifique el capítol de gasto i el tipus de l’actuació, així com la documentació establida en l’article 75 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions.

d) Comunicar, dins del termini indicat en l’apartat a), a l’Agència Valenciana de Seguretat i Resposta a les Emergències, altres ajudes rebudes per a cada una de les actuacions efectuades.

e) Reintegrar els fons percebuts que s’hagen justificat degudament dins del termini i en la forma corresponent davant de l’Agència Valenciana de Seguretat i Resposta a les Emergències, en aplicació de l’article 172 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions i en l’article 37 de la Llei 38/2003, de 17 de novembre, general de subvencions.

f) Sotmetre’s a les actuacions de comprovació que, respecte a la gestió d’estos fons, duga a terme el personal tècnic competent en les matèries objecte d’estes ajudes, així com a les actuacions de control financer que efectue la intervenció de la Generalitat i als procediments fiscalitzadors de la Sindicatura de Comptes.

*Octau. Control d’actuacions*

La Generalitat efectuarà un control de les actuacions de reparació dels danys objecte d’este decret que consistirà en la realització d’un control de camp sobre un mínim del 5 % de les sol·licituds presentades i del 5 % del total de l’ajuda concedida, seleccionades mitjançant un procediment aleatori corregit per criteris de factors de risc.

*Nové. Efectes.*

Este decret tindrà efecte des de l’endemà de la publicació en el *Diari Oficial de la Generalitat Valenciana*.

Contra el present acte o decret, que posa fi a la via administrativa, podrà interposar-se, amb caràcter potestatiu, un recurs de reposició davant del mateix òrgan que el va dictar, en el termini d’un mes, de conformitat amb el que s’establix en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques. Si es tracta d’una administració pública, podrà realitzar el requeriment a què es referix l’article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos des de la publicació, o, per contra, podrà interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de la publicació en el *Diari Oficial de la Generalitat Valenciana*. Tot això de conformitat amb el que es disposa en els articles 10, 44 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s’utilitze qualsevol altra via que es considere oportuna.

ANNEX / *ANEXO*

Ajudes concedides / *Ayudas concedidas*

|  |  |
| --- | --- |
| Ajuntament /*Ayuntamiento* | Gastos d’inversió  capítol VII (euros) /  *Gastos de inversión*  *capítulo VII (euros)* |
| Ador | 2.019,43 € |
| Agres | 6.106,33 € |
| Agullent | 8.325,58 € |
| Aielo de Malferit | 3.645,89 € |
| Aín | 307,51 € |
| Albaida | 474,51 € |
| Albal | 1.802,15 € |
| Albalat de la Ribera | 405,86 € |
| Alberic | 7.749,28 € |
| Alborache | 12.801,90 € |
| Alboraia/Alboraya | 4.370,02 € |
| Alcalà de Xivert | 32.488,86 € |
| Alcàntera de Xúquer | 1.489,74 € |
| Alcúdia de Crespins, l' | 2.772,81 € |
| Alfafara | 10.791,43 € |
| Alfarp | 4.316,25 € |
| Alfarrasí | 5.285,96 € |
| Algemesí | 7.523,63 € |
| Algímia d'Alfara | 982,16 € |
| Algimia de Almonacid | 238,04 € |
| Alginet | 5.866,80 € |
| Almassora | 250,26 € |
| Almenara | 2.035,21 € |
| Almiserà | 800,06 € |
| Almoines | 726,22 € |
| Alqueria d' Asnar, l' | 321,66 € |
| Alqueria de la Comtessa, l' | 2.163,81 € |
| Altura | 1.151,24 € |
| Alzira | 24.450,46 € |
| Anna | 5.889,67 € |
| Arañuel | 51,49 € |
| Ares del Maestrat | 1.414,10 € |
| Argelita | 394,08 € |
| Atzeneta d'Albaida | 1.816,11 € |
| Ayódar | 146,49 € |
| Ayora | 6.739,63 € |
| Azuébar | 5.959,34 € |
| Balones | 250,28 € |
| Banyeres de Mariola | 20.973,57 € |
| Barx | 5.894,90 € |
| Barxeta | 9.643,53 € |
| Bèlgida | 4.392,81 € |
| Bellreguard | 18.882,87 € |
| Bellús | 3.137,94 € |
| Benassal | 2.568,10 € |
| Benavites | 1.073,22 € |
| Beneixama | 2.676,23 € |
| Beneixida | 481,68 € |
| Beniarbeig | 128,16 € |
| Beniardà | 1.243,80 € |
| Beniarjó | 3.917,86 € |
| Beniarrés | 6.838,68 € |
| Beniatjar | 1.270,88 € |
| Benicolet | 1.995,63 € |
| Benicull de Xúquer | 1.603,85 € |
| Benidorm | 8.274,34 € |
| Benifaió | 13.524,38 € |
| Benifairó de la Valldigna | 5.053,26 € |
| Benigànim | 12.157,51 € |
| Benijófar | 2.896,41 € |
| Benimarfull | 5.791,42 € |
| Benimassot | 7.340,37 € |
| Benimuslem | 2.963,90 € |
| Benirredrà | 120,25 € |
| Benissa | 8.848,81 € |
| Benissoda | 4.929,67 € |
| Benissuera | 851,62 € |
| Bétera | 12.636,73 € |
| Biar | 1.504,34 € |
| Bicorp | 8.938,53 € |
| Bocairent | 2.788,79 € |
| Bolbaite | 9.089,95 € |
| Bolulla | 6.014,69 € |
| Bonrepòs i Mirambell | 1.184,04 € |
| Borriana / Burriana | 125.113,47 € |
| Borriol | 1.799,33 € |
| Cabanes | 1.504,09 € |
| Calles | 849,92 € |
| Callosa d'en Sarrià | 7.497,00 € |
| Calp | 40.965,32 € |
| Campello, el | 1.751,60 € |
| Canals | 712,12 € |
| Canet lo Roig | 2.875,63 € |
| Carcaixent | 2.364,82 € |
| Càrcer | 1.848,43 € |
| Carrícola | 3.798,93 € |
| Casas Altas | 2.556,63 € |
| Casas Bajas | 2.527,81 € |
| Casinos | 2.765,97 € |
| Castell de Cabres | 456,99 € |
| Castellfort | 475,11 € |
| Castellnovo | 2.369,07 € |
| Castellò | 8.159,93 € |
| Castelló de la Plana | 66.935,37 € |
| Castelló de Rugat | 4.517,93 € |
| Castellonet de la Conquesta | 5.094,25 € |
| Castielfabib | 1.354,32 € |
| Catadau | 7.884,38 € |
| Cerdà | 605,15 € |
| Cervera del Maestre | 1.991,73 € |
| Chulilla | 1.465,52 € |
| Cocentaina | 7.026,28 € |
| Cortes de Pallás | 1.449,19 € |
| Cotes | 361,76 € |
| Coves de Vinromà, les | 3.416,76 € |
| Crevillent | 7.308,50 € |
| Cullera | 7.748,55 € |
| Daimús | 2.195,10 € |
| Dénia | 12.968,25 € |
| Elx/Elche | 12.054,27 € |
| Énova, l' | 3.660,19 € |
| Eslida | 1.348,89 € |
| Estubeny | 1.326,80 € |
| Fageca | 1.937,83 € |
| Figueroles | 1.229,95 € |
| Finestrat | 7.630,87 € |
| Font de la Figuera, la | 13.788,41 € |
| Font d'en Carròs, la | 1.169,20 € |
| Fontanars dels Alforins | 274,36 € |
| Forcall | 489,09 € |
| Fortaleny | 4.304,24 € |
| Gaianes | 3.302,08 € |
| Gandia | 36.661,39 € |
| Gata de Gorgos | 9.576,14 € |
| Gavarda | 491,48 € |
| Genovés, el | 2.758,24 € |
| Gestalgar | 96,80 € |
| Godella | 2.118,50 € |
| Guardamar de la Safor | 8.645,50 € |
| Guardamar del Segura | 7.911,51 € |
| Herbers | 571,57 € |
| Ibi | 10.103,99 € |
| Jalance | 2.550,52 € |
| Jarafuel | 8.549,95 € |
| Jérica | 1.159,05 € |
| Llanera de Ranes | 1.711,92 € |
| Llocnou de Sant Jeroni | 2.576,56 € |
| Llocnou d'en Fenollet | 226,34 € |
| Llombai | 6.802,03 € |
| Llosa de Ranes, la | 1.556,26 € |
| Llosa, la | 2.009,31 € |
| Llutxent | 983,85 € |
| Manuel | 1.635,43 € |
| Mareny de Barraquetes (E.L.M.) | 18.406,33 € |
| Massamagrell | 2.809,34 € |
| Meliana | 10.958,02 € |
| Millares | 1.213,90 € |
| Millena | 3.980,57 € |
| Miramar | 10.800,06 € |
| Mislata | 3.458,51 € |
| Moncofa | 14.589,13 € |
| Montán | 2.262,38 € |
| Montanejos | 2.170,51 € |
| Montaverner | 3.739,85 € |
| Montesa | 3.892,81 € |
| Montroi/Montroy | 1.875,95 € |
| Montserrat | 6.016,79 € |
| Morella | 7.968,77 € |
| Muro de Alcoy | 6.663,01 € |
| Nàquera / Náquera | 1.297,06 € |
| Navarrés | 6.206,52 € |
| Nules | 5.698,49 € |
| Oliva | 100.950,77 € |
| Olleria, l' | 2.238,14 € |
| Ontinyent | 9.830,47 € |
| Orxa, l' / Lorcha | 5.436,88 € |
| Otos | 633,11 € |
| Palanques | 984,89 € |
| Palmera | 218,46 € |
| Palomar, el | 3.154,25 € |
| Penàguila | 3.946,01 € |
| Peníscola/Peñíscola | 7.289,94 € |
| Perelló, el (E.L.M.) | 21.218,21 € |
| Picassent | 1.259,73 € |
| Pilar de la Horadada | 5.057,88 € |
| Pinet | 214,85 € |
| Planes | 1.756,41 € |
| Pobla de Benifassà, la | 6.570,09 € |
| Pobla de Farnals, la | 2.641,29 € |
| Pobla Del Duc, La | 701,64 € |
| Poble Nou de Benitatxell, el / Benitachell | 6.065,83 € |
| Poblets, els | 2.435,31 € |
| Polinyà de Xúquer | 1.067,42 € |
| Polop | 1.031,29 € |
| Potries | 7.818,15 € |
| Puçol | 1.266,06 € |
| Puig de Santa Maria, el | 5.269,28 € |
| Quart de les Valls | 724,45 € |
| Quartell | 1.051,06 € |
| Quatretonda | 18.673,56 € |
| Rafelcofer | 576,24 € |
| Rafelguaraf | 1.575,24 € |
| Real | 3.136,51 € |
| Real de Gandia, el | 410,81 € |
| Riola | 2.012,94 € |
| Romana, la | 276,29 € |
| Rossell | 2.863,10 € |
| Rotglà i Corberà | 1.026,58 € |
| Ròtova | 1.583,08 € |
| Sagunt / Sagunto | 7.402,16 € |
| Salzadella, la | 4.447,48 € |
| Sant Jordi / San Jorge | 242,95 € |
| Santa Pola | 7.119,81 € |
| Sellent | 7.934,14 € |
| Senyera | 943,07 € |
| Sierra Engarcerán | 1.199,87 € |
| Siete Aguas | 11.911,88 € |
| Simat de la Valldigna | 9.000,15 € |
| Sollana | 5.520,80 € |
| Sueca | 121.196,79 € |
| Sumacàrcer | 4.028,11 € |
| Tales | 1.669,53 € |
| Tàrbena | 1.668,88 € |
| Tavernes De La Valldigna | 57.232,68 € |
| Todolella | 2.350,91 € |
| Torre de les Maçanes, la / Torremanzanas | 2.465,51 € |
| Torrebaja | 2.067,73 € |
| Torreblanca | 6.219,52 € |
| Torrevieja | 3.483,17 € |
| Tous | 14.046,26 € |
| Traiguera | 990,87 € |
| València | 48.172,73 € |
| Vall de Gallinera, la | 15.173,83 € |
| Vall de Laguar, la | 8.658,63 € |
| Vallada | 11.892,90 € |
| Vallibona | 3.926,36 € |
| Vila Joiosa, la / Villajoyosa | 5.464,55 € |
| Vilafranca / Villafranca del Cid | 4.974,95 € |
| Vilallonga / Villalonga | 22.213,84 € |
| Villores | 1.046,65 € |
| Vinalesa | 905,05 € |
| Vinaròs | 37.765,59 € |
| Vistabella del Maestrat | 3.350,42 € |
| Xàbia/Jávea | 4.498,10 € |
| Xaló | 11.326,63 € |
| Xàtiva | 4.835,18 € |
| Xeraco | 8.792,56 € |
| Yátova | 2.473,60 € |
| Zorita del Maestrazgo | 4.527,24 € |
| Total | 1.700.000,00 € |

  
  

València, 9 de juliol de 2024

CARLOS MAZÓN GUIXOT

President de la Generalitat

ELISA MARÍA NÚÑEZ SÁNCHEZ

Consellera de Justícia i Interior